། །
སློབ་དཔོན་པདྨ་སཾ་བྷ་བའི་ཐུགས་དམ་མངའ་བདག་བཙད་པོ་ལ་གནང་བའོ། །
འདི་ལ་གསུམ་སྟེ། ཀླད། གཞུང༌། མཇུག་གོ །གཞུང་ལ་གསུམ། གཞི། ལམ། འབྲས་སོ། །མཇུག་ལ་གཉིས་
ཏེ། ལུང་བསྟན་པ་དང་། མཚན་བསྟན་པའོ། །དཔལ་དཀྱིལ་འཁོར་གྱི་གཙོ་བོ་བཅོམ་ལྡན་འདས་ལྡན་ཆེན་པོ་ཀུན་
ཏུ་བཟང་པོ་ཧེ་རུ་ཀ་དང་མཁའ་འགྲོའི་ཚོམ་བུ་ཚོགས་བཅས་ལ། །སྒོ་གསུམ་གུས་པས་རྣམ་པར་བཏུད་
དེ་མཇལ་འདྲེན་ཡེ་ཤེས་ཀྱི་ཕྱག་འཚལ་ལོ། །མཁའ་དགུ་དབྱིངས་དང་ཡེ་ཤེས་ཀློང་དགུ་དབྱེར་མེད་
དུ་གནས་པའི། །མཁའ་འགྲོ་མའི་ཚོགས་ཀྱི་རྣམ་གྲངས་དྲུག་ཅུ་རྩ་བརྒྱད་ཀྱི། །གཙོ་མོར་གྱུར་པ་ཡུལ་
སྲིད་པ་བདེ་འགྲོའི་སྤྱི་དོན་གཏན་ལ་དབབ་པ་ལ་གསུམ་ཐུགས། །གནས་ལུགས་གཞི་དང་ཐབས་ལམ་
དང་མངོན་འབྲས་བུ་གྱུར་པའོ། །གནས་ལུགས་ནི་བྱང་ཆུབ་སྙིང་པོའི་དོན་ཡིན་ཏེ། །སངས་
རྒྱས་དུས་གསུམ་གྱི་སེམས་ཅན་ཁམས་གསུམ་གཉིས་མེད་ཀྱི་ལམ་པ་རྣམས་ཀྱི་ཡུམ་དུ་གྱུར་པས། །བདེ་
དབྱིངས་དང་ཡེ་ཤེས་གཉིས་སུ་མེད་པའི་སྲས་ཆེན་རང་བྱུང་གི་ཡེ་ཤེས་འབྱུང་སྤྲོས་བ་ཐམས་ཅད་དང་བྲལ་བའི་
དོན་དེ་བའི་གནས་ཡིན་པས་བསམ་མོ། །མ་མོ་ཐུགས་ཀྱི་ཐིག་ལེ་ཞེས་སུ་བཤད། །གཉིས་པ་ཐབས་
ནི་ལམ་ཡིན་རྣམ་གསུམ་སྟེ། །སྒོམ་གྱི་སྔོན་འགྲོ་དང་དངོས་གཞི་དང་རྗེས་ཤེས་སོ། །སྔོན་འགྲོ་
ལ་སྤྱི་དང་ཁྱད་པར་གཉིས་སུ་བསྟན་ཏེ། །སྤྱི་ནི་ཕྱི་བུམ་དབང་དང་ནང་དམ་རྫས་ཀྱི་དབང་དང་གསང་
བ་ཤེས་རབ་ཡེ་ཤེས་ཀྱི་ཡི། །དབང་རྣམས་སྔོན་དུ་རྫོགས་པར་ཐོབ་པའོ། ཁྱད་པར་གྱི་སྔོན་འགྲོ་ལ་
འཁོར་ལོ་རྣམ་པ་གཉིས་ཀྱིས་བསྟན་ཏེ། །བསྲུང་བ་དང་ནི་རྣམ་རྟོག་སྦྱང་བ་འོ། །ཕྱི་ནང་གསང་བའི་
བར་ཆད་བསྲུང་བ་མཚམས་ཀྱི་འཁོར་ལོ་ནི། །ཐབས་དང་ཚད་དགོས་ཆེད་དོ། །ཐབས་ནི་རང་གི་
ལུས་དང་སེམས་ལ། །གནས་པའི་རྩ་ཁྲག་དྲོད་དབུགས་རྣམ་པར་ཤེས་བའི་དྭངས་མ་རྣམ་པ་ལྔ། །
རིགས་ཀྱི་ཁྲོ་མོ་ལྔར་གསལ་བར་བསྒོམ་སྟེ་དེ་ལྟར་གསལ་བར་གྱུར་པ་དང་། །ཕར་འགྲོ་བ་དང་ཚུར་འོང་
བ་དང་འགྲོ་འོང་མེད་པར་གནས་པའི་ཐབས་ཀྱིས་བར་ཆད་བསྲུང་བར་བྱའོ། །ཚད་ནི་ཐུན་དང་
-628-

མ་མོ་གསང་བ་ལས་ཀྱི་ཐིག་ལེ།
བརྟན་པ་ཐོབ་པའི་ཚད་གཉིས་ཡིན་སྟེ། །ཐུན་དང་པོ་ནི་རབ་འབྲིང་ཐ་མ་ཡིས། །བཅུ་དྲུག་བརྒྱད་
དང་བཞི་བར་བསྒོམ་གྱི་ཚད། །བརྟན་པ་ཐོབ་པའི་ཚད་ནི་གསལ་བ་གསུམ་དང་ལྡན་པ་ཡིན་ཏེ། །
གཟུགས་སུ་སྣང་བ་ཐམས་ཅད་སྐུར་གསལ་བ་དང་སྒྲ་གྲགས་པ་ཐམས་ཅད་གསུང་དུ་གསལ་བ་དང་སེམས་
ཉམས་ཆག་
1:|:
ཏིང་ངེ་འཛིན་གྱི་དཀྱིལ་འཁོར་དུ་གསལ་བའོ། །དགོས་ཆེད་ནི་ཕྱི་སྣང་བ་དང་ནང་ཕུང་པོ་དང་གསང་བ་
རྣམ་པར་རྟོག་པ་ཡི། །བར་ཆད་གསུམ་པོ་ལས་གྲོལ་བར་བཤད། །རྣམ་རྟོག་སྦྱང་བར་བྱ་བའི་
འཁོར་ལོ་འང་གསུམ་སྟེ། །ཐབས་དང་ཚད་དང་དགོས་པ་སྟེ། །ཐབས་ནི་ཕྱི་སྣང་བ་དང་ནང་ཕུང་
པོ་དང་གསང་བ་རིག་པ་ཡི། །རིག་པའི་རྩལ་སྦྱོང་རྣམ་པ་གསུམ་གྱིས། །ཕྱི་ནང་གསང་བའོ་དངོས་
པོ་གསུམ་ལ་ཞེན་པ་ཡི། །རྣམ་རྟོག་ཕྲ་རག་ཐམས་ཅད་ཆོས་ཀྱི་དབྱིངས་སུ་སྦྱང་། །ཚད་ནི་ཐུན་
གྱི་ཚད་དང་བརྟན་པ་ཐོབ་པ་གཉིས་ཡིན་སྟེ། །ཐུན་ནི་རྣལ་འབྱོར་པ་རབ་འབྲིང་ཐ་མ་ཡིས། །བསྲུང་
བའི་གོ་ཆ་བཞིན་ཏུ་བསྒོམ་རབ་བཞི་འབྲིང་བརྒྱད་ཐ་མ་བཅུ་དྲུག་ཏུ་བྱས་ལ། །བརྟན་པ་ཐོབ་པའི་ཚད་
ནི་ཕྱི་ནང་གསང་བ་ཡི། །རྟོག་པ་གསུམ་གྱི་མཐའ་ལས་འགྲོལ་བ་ཡིན། །དགོས་ཆེད་ནི་རྣལ་འབྱོར་པའི་
་ཐམས་ཅད་སྐོང་བ་དང་། །བླ་མ་ཡི་དམ་གྱི་བྱིན་རླབས་རང་གི་རྒྱུད་ལ་འཇུག་པའོ། །
གཏུམ་མོ་དངོས་གཞི་བསྒོམ་པའི་རིམ་པ་ནི་སྤྱི་དོན་གསུམ་གྱི་བསྟན་ཏེ། །དང་པོ་རླུང་སེམས་བྲིད་པར་
བྱ་བ་དང་བར་དུ་རླུང་སེམས་གཞུན་པ་དང་། །ཐ་མ་གཏུམ་མོ་ལམ་དུ་བསླང་བ་འོ། །དང་པོ་རླུང་
སེམས་བྲིད་པ་བྱ་བ་ལ་རྣམ་གཉིས་ལས། །ཁྲིད་པ་རླུང་ནི་ཟས་བཅུད་ཅན་དང་སྤྱོད་
-་་ླམ་དལ་བ་
དང༌། །འོག་རླུང་ལྟེ་བར་འཇམ་པར་གཟུང་བའི་ཐབས་ཀྱིས་བྲིད་པ་སྟེ་རྟགས་རབ་འབྲིང་ཐ་མ་གསུམ་
འཆར་བའོ། །སེམས་ཉིད་བྲིད་པ་ནི་གོ་ཆ་དང་པོ་ཚད་དང་བཅས་པ་དང༌། །བར་པ་དང་ཐ་མ་ཚད་དང་
བཅས་པ་དག་གིས་སོ། །བར་དུ་རླུང་སེམས་གཞུན་པ་ལ་རྣམ་གཉིས་ཏེ། །རྩ་རླུང་གནད་ལ་
དབབ་པ་དང་། །རིག་པ་ལམ་དུ་གཞུག་པའོ། །རྩ་རླུང་གནད་ལ་དབབ་པ་ལ་ཐབས་དང་ཚད་དང་
ནི། །གནད་ལ་ཕེབས་པའི་དགོས་པ་དག་གིས་ཤེས་པར་བྱ། །དེ་ལས་དང་པོ་རྩ་རླུང་གནད་ལ་དབབ་པའི་
ཐབས་ནི་གསུམ་སྟེ་ལུས་དང་རྩ་དང་རླུང༌། །གནད་ལ་དབབ་པར་དང་པོ་ལུས་གནད་ལ་དབབ་པ་ལ་
-629-

མཁན་སློབ་ཆོས་གསུམ་ལས། སློབ་དཔོན་ཆེན་པོ་པདྨ་འབྱུང་གནས་ཀྱི་གསུང༌། ༼༣༽
:
བདུན་གྱིས་བསྟན་པ་སྟེ། །དྲོད་ལ་བདེ་བ་བསྐྱེད་པ་ནི་རྐང་པ་རྡོ་རྗེའི་སྐྱིལ་ཀྲུང་དུ་བྱས། ལག་པས་དྲོད་ཀྱི་མེ་
ལོང་བསྡམས་པས་དྲོད་བསྐྱེད་པ་དང༌། །རླུང་སོར་གཞུག་པ་ནི་འཁོར་ལོ་ཉི་ཤུ་རྩ་བརྒྱད་གནད་ལ་དབབ་པ་
དང་། དར་ཡུག་ནམ་མཁའི་མཐོངས་སུ་བསྟན་པ་དང་། ཟླ་བ་དལ་བསྐོར་བའི་ཐབས་དང་རླུང་ཐམས་ཅད་རང་སོར་
ཚུད་པར་བྱེད་པ་ཡིན་མི་རྟོག་བསྐྱེད་པ་ནི་དཔག་བསམ་ཤིང་གི་ལོ་མ་དགུག་པ་དང༌། འདོད་ཆགས་ཀྱི་རྩ་གནད་ལ་བོར་བ་དང་། ཉི་
ཟླ་རི་བོའི་རྩེ་ལ་མནན་པས་སྐྱེ་བ་ཡིན། །དྲོད་དང་བདེ་བ་མྱུར་བར་བྱེད་པའི་ལུས་གནད་ནི་དང་པོར་བསྡམས། བར་དུ་སྤྲུག །
ཐ་མར་སྒྲིམས་པའི་ཐབས། དང་རླུང་ནད་གཞོམ་པ་དང་ནི་དཔུང་མགོ་དྲངས་པོ་ཚིགས་དཀྲུག །ཡུལ་ལྗོངས་
དཀྲུག །ལུས་བྱིང་དུ་བསྒུལ་ཞིང་བརྡེག་པའི་ཐབས། དྲོད་དང་བདེ་བ་གསལ་བར་བྱེད་པ་ལུས་ཀྱི་གནད་ནི་
ཐབས་དེ་རྣམས་ཐམས་ཅད་ཀྱིས་སོ། །གཉིས་པ་རྩ་གནད་ལ་དབབ་པ་ལ་བཞི་ལས། དང་པོ་འཁོར་ལོ་དྲུག་
བརྩེགས་ཨོཾ་དང་ཨཱ་དང་ཧཱུྃ་དང་ཀྵ་དང་རཾ་དང་ཡྀ་གི་འཁོར་ལོའི་སྲོག་ཤིང་གསུམ་ནི་རོ་མ་དང་རྐྱང་མ་དང་ཀུན་
དར་མའོ། །དེའང་རོ་མ་ལ་ཆོས་དྲུག་དང་ལྡན་ཏེ། དབྱིབས་སྦྲུལ་གྱི་ཕྲུ་གུ་ལྟ་བུ་རྩ་བ་ཟླུམ་པ། སྐེད་པ་བགས་ཀྱིས་ལྡིར་
བ། རྩེ་མོ་ཕྲ་བའོ། །སྦོམ་ཕྲ་ནི་རྟ་རྔ་སུམ་སྒྲིལ་ཙམ་མོ། །གནས་ནི་སྒལ་ཚིགས་པའི་སྟེ་ཀུན་དར་མའི་གཡས་ན་གནས་
སོ། །རྟེན་ནི་དྲི་ཆུ་དང་ཞེ་སྡང་གི་རྟེན་བྱེད་དོ། །ལས་ནི་ཡེ་ཤེས་ཀྱི་སྒོ་འཆར་བར་བྱེད་པའོ། །རྐྱང་མའི་དབྱིབས་དང་
སྦོམ་ཕྲ་ནི་གོང་མ་དང་མཐུན་ནོ། ཁ་ཅིག་ནི་སྨུག་ལ་དབལ་དམར་བའོ། །གནས་ནི་སྒལ་ཚིགས་པའི་སྟེ་ཀུན་དར་མའི་
གཡོན་ན་གནས་སོ། །རྟེན་ནི་རཀྟ་དང་འདོད་ཆགས་ཀྱི་རྟེན་བྱེད་དོ། །ལས་ནི་དབྱིབས་ཀྱི་དོན་གསལ་བར་བྱེད་དོ། །
ཀུན་དར་མའི་དབྱིབས་ནི་རག་དུང་གྱེན་དུ་བསླང་བ་ལྟར་གནས་སོ། ཁ་དོག་སྨུག་ལ་དབལ་མཐིང་གའོ། །སྦོམ་ཕྲ་ནི་རྟ་
རྔ་རྐྱང་པ་ཙམ་མོ། །གནས་ནི་རོ་རྐྱང་གཉིས་ཀྱི་དབུས་ན་གནས་སོ། །རྟེན་ནི་བྱང་སེམས་དང་གཏི་མུག་གི་རྟེན་བྱེད་དོ། །ལས་
ནི་དབྱིངས་དང་ཡེ་ཤེས་གཉིས་སུ་མེད་པའི་དོན་གསལ་བར་བྱེད་དོ། །ལྗོན་པའི་ཚུལ་གྱིས་རྒྱས་པ་ནི་ཙཀྲ་དྲུག་
གི་རྩ་འདབ་ཡིན་ཏེ། གདུགས་དང་ཡུ་བ་དང་འཁོར་ལོ་དང་ཉི་མའི་འོད་ཟེར་དང་དྲག་པོའི་ཨེ་ཁུང་དང་། འོད་མའི་གཞུ་
བདུངས་པ་ལྟ་བུའི་རྣམ་པ་དང་ལྡན་པ་ཡིན་སྟེ་སྡོང་པོ་དང་ཡལ་ག་དང་ལོ་མ་དང་མེ་ཏོག་གི་ཚུལ་ལོ། །ཡན་མན་གཉིས་
སུ་ཟུག་པ་ཡིས་ཞེས་པ་ནི་རོ་མ་དང་རྐྱང་མའི་ཡར་སྣ་སྨིན་མའི་ནང་ཟུར་གཉིས་ལ་བྱ་རོག་གི་སྡེར་མོ་ལྟར་ཟུག་གོ །
མར་སྣ་མེ་རླུང་གཉིས་ཀྱི་མཚམས་སུ་འདམ་གྱི་ཡུར་པ་ལྟར་ཟུག་གོ །ཀུན་དར་མའི་ཡར་སྣ་སྨིན་མཚམས་སུ་པདྨ་ཁ་
-630-

མ་མོ་གསང་བ་ལས་ཀྱི་ཐིག་ལེ།
འབུས་པ་བཞིན་ཟུག་གོ །མར་སྣ་རོ་རྐྱང་གཉིས་དང་འབྲེལ་ནས་ཡོད་དོ། །རྩ་དེ་རྣམས་ཀྱིས་ལུས་ཀྱི་རྟེན་བྱེད་སྲོག་
གི་ཟུངས་འཛིན་པས་རྩ་གནད་ལ་དབབ་པའི་དེ་ཁོ་ན་ཉིད་དོ། །དང་པོ་རླུང་གནད་ལ་དབབ་པ་ལ་བཞི་ལས།
དང་པོ་རླུང་དབང་དུ་བྱེད་པ་ལ་གཉིས་ཏེ། སྟེང་རླུང་དབང་དུ་བྱ་བ་དང་། འོག་རླུང་དབང་དུ་བྱ་བའོ། །སྟེང་རླུང་ལ་
གཉིས་ཏེ། རླུང་སྦྱང་བ་དང་། རླུང་བུམ་པར་གཞུག་པའོ། །སྦྱང་བ་ནི་ཕྱིར་འགྲོ་ཚད་དུ་བཏང་། ནང་དུ་འདྲོངས་ཚད་དུ་
དྲང་ངོ་། །བུམ་པར་གཞུག་པ་ནི་གཞི་འཛིན་པར་བྱེད་པའི་ལྟོ་བ་རུ་འབྱུང་འཇུག་མེད་པར་ཐུབ་ཐང་དུ་གཟུང་བའོ། །
འོག་རླུང་ལའང་གཉིས་ཏེ། རླུང་སྦྱང་བ་དང་། བུམ་པར་གཞུག་པའོ། །སྦྱང་བ་ནི་ཨ་ལོང་ནས་ལྟེ་བའི་བར་དུ་འགྲོ་
ལྡོག་བྱེད་པའོ། །བུམ་པར་གཞུག་པ་ནི་དྲོད་ཀྱི་མེ་ལོང་གིས་སྟེང་དུ་རྩོལ་བ་བསྐྱེད་ལ་ཐུབ་ཚད་བཟུང་བར་བྱའོ་དང༌།
གཉིས་པ་རྒྱས་པར་བྱ་བ་ལ་གསུམ་སྟེ། རོ་མ་ལ་བཙུད་ལ་ཡེ་ཤེས་ཆེན་པོའི་སྣང་བ་རྒྱས་པར་བྱེད་པ་དང་། རྐྱང་མ་ལ་
བཙུད་ལ་བདེ་བ་ཆེན་པོའི་སྟོང་ཉིད་རྒྱས་པར་བྱ་བ་དང་། ཀུན་དར་མ་ལ་བཙུད་ལ་གཉིས་སུ་མེད་པའི་ཆོས་ཉིད་རྒྱས་
པར་བྱ་བའོ། །རྩ་རོ་མ་ལ་རླུང་བཟུང་བ་ནི་སྣ་བུག་གཡས་པ་ནས་རླུང་རྒྱུ་བའི་དུས་སུ་འོག་རླུང་བཛྲ་བོ་ཏི་ས་མ་ཡ་ཧཱུྃ་
གིས་དྲག་པོར་བཟུང་། སྟེང་རླུང་རྡོ་རྗེ་རི་རབ་ཀྱི་སྦྱོར་བས་འཇམ་པར་བཟུང་། རླུང་དེ་གཉིས་གཞི་འཛིན་པའི་ལྟེ་བར་ཁ་
སྤྲད་ལ་ཅུང་ཞིག་བསྒོམ། དེ་ནས་ཁམས་གསེང་ལ་དྲོད་ཀྱི་མེ་ལོང་གི་སྟེང་དུ་ཕབ་ལ་བསྒོམ། དེ་ནས་ཁམས་གསེང་ལ་
མེ་རླུང་བརྩིགས་པའི་ཙཀྲ་ལ་ཕབ་ལ་བསྒོམ། དེ་ནས་རླུང་སེམས་འདུས་པའི་རང་བཞིན་འོད་དཀར་པོའི་ཐིག་ལེ་སྲན་
མའི་གའུ་ཙམ་དུ་གྱུར་ནས། རྩ་རོ་མའི་ནང་ན་ཡར་རྩེག་ཆི་ལི་ལི་སོང་བས། རྩ་དེ་སྤྲུལ་གྱི་ཕྲུ་གུ་འོ་མས་གསོས་པ་བཞིན་
ཏུ་དཀར་ལྡང་གིས་སོང་ནས། ཕྱི་ནང་དང་སྒྲིབས་གཡོགས་མེད་པར་གསལ་དྭངས་གིས་སོང་བ་བསྒོམ་མོ། །རྩ་རྐྱང་མ་
ལ་རླུང་བཟུང་བ་ནི། རླུང་སྣ་བུག་གཡོན་ནས་རྒྱུ་བའི་དུས་སུ། འོག་རླུང་བཛྲ་ཀྲོ་ཏི་ཤྭ་རི་མ་པད་མ་རྒྱ་ཧཱུྃ་གིས་དྲག་པོར་
བཟུང་། སྟེང་རླུང་པདྨ་ཁ་འཐུམས་ཀྱི་སྦྱོར་བས་འཇམ་པར་གཟུང་། རླུང་དེ་གཉིས་གཞི་འཛིན་པའི་ལྟེ་བར་ཁ་སྦྱར་ལ་
ཅུང་ཞིག་བསྒོམ། དེ་ནས་ཁམས་གསེང་ལ་དྲོད་ཀྱི་མེ་ལོང་གི་སྟེང་དུ་ཕབ་ལ་བསྒོམ་མོ། །དེ་ནས་ཁམས་གསེང་ལ་མེ་
རླུང་བརྩེགས་པའི་འཁོར་ལོ་ལ་ཕབ་ལ་བསྒོམ། དེ་ནས་རླུང་སེམས་འདུས་པའི་རང་བཞིན་འོད་དམར་པོའི་ཐིག་ལེ་སྲན་
མའི་གའུ་ཙམ་དུ་གྱུར་ནས་རྩ་རྐྱང་མའི་ནང་ན་ཡར་རྩེག་ཆི་ལི་ལི་སོང་བས། རྩ་དེ་དར་དཀར་གྱི་སྐུད་པ་མཚལ་ཆུ་ནས་
དྲངས་པ་བཞིན་དུ་དམར་ལྡང་གིས་སོང་ནས་ཕྱི་ནང་དང་སྒྲིབ་གཡོགས་མེད་པར་དྭངས་སང་གིས་སོང་བར་བསྒོམ། རྩ་
-631-

མཁན་སློབ་ཆོས་གསུམ་ལས། སློབ་དཔོན་ཆེན་པོ་པདྨ་འབྱུང་གནས་ཀྱི་གསུང༌། ༼༣༽
ཀུན་དར་མ་ལ་རླུང་གཟུང་བ་ནི། རླུང་སྣ་བུག་གཉིས་ནས་རྒྱུ་བའི་དུས་སུ། འོག་རླུང་ཧཱུཾ་གཏུམ་ཆོད་ཀྱིས་དྲག་པོར་བཟུང་།
སྟེང་རླུང་ཧཱུཾ་ནས་འདྲེན་གྱིས་འཇམ་པར་གཟུང་རླུང་དེ་གྲ་གཞི་འཛིན་པའི་ལྟེ་བར་ཁ་སྤྲད་ལ་ཅུང་ཞིག་བསྒོམ། དེ་ནས་
ཁམས་གསེང་ལ་དྲོད་ཀྱི་མེ་ལོང་གི་སྟེང་དུ་ཕབ་ལ་བསྒོམ། དེ་ནས་ཁམས་གསེང་ལ་མེ་རླུང་བརྩེགས་པའི་འཁོར་ལོར་
བབ་པ་བསྒོམ། དེ་ནས་རླང་སེམས་འདུས་བའི་རང་བཞིན་འོད་དཀར་དམར་མཐིང་གསུམ་འདྲེས་པའི་ཐིག་ལེ་སྲན་
མའི་གའུ་ཙམ་དུ་གྱུར་ནས། རྩ་ཀུན་དར་མ་ན་ཡར་ལ་རྩག་ཆི་ལི་ལི་སོང་བས། རྩ་དེ་བྱེ་རང་ཀྱི་རྒྱུ་མ་དངུལ་ཆུས་བཀང་
བ་ལྟར་ཅི་དྲག་ལ་གདབ་དྲོད་དང་བདེ་བ་མྱུར་དུ་སྐྱེ། རླུང་གི་ནད་དུ་མི་འགྱུར་བའི་དགོས་པ་ཡོད་དོ། །རྒྱས་མ་ཐེབས་
ན། དེ་ལས་ཟློག་པའི་སྐྱོན་དུ་འགྱུར་རོ་པ་དང༌། །གསུམ་པ་རླུང་ཞི་བར་བྱེད་པ་ལ་གསུམ་སྟེ། རབ་ཚངས་བའི་
བུ་གའི་སྦྱོར་བ་ཞི་བར་བྱ་བ་དང་། ཐ་མ་ན་གློད་བའི་སྦྱོར་བས་ཞི་བར་བྱའོ། །རབ་ནི་དང་པོ་རླུང་སེམས་གཉིས་སུ་མེད་
པར་དྲིལ་ལ་དྭངས་སྙིགས་འབྱེད་པའི་འཁོར་ལོར་ཐུབ་ཐང་གིས་མནན། དེ་མི་ཐུབ་པར་གཟོ་ཙམ་ན་རྩོལ་བ་དྲག་པོས་
ལུས་གཅུ་བ་དང་བསིག་པ་དང་རྔུབ་པའི་སྦྱོར་བ་བྱ། དེས་ཀྱང་མི་ཐུབ་པར་གཟོ་ཙམ་ན། ཚངས་པའི་བུ་ག་ནས་
ཡར་ལ་རླུང་སྔོ་བ་མྱུར་བ་ཚ་བའི་ངད་དང་བཅས་པ་ཆི་ལི་ལི་སོང་བས་ཞི་བར་བསྒོམ། འབྲིང་ནི་གོང་མ་ལྟར་བྱས་ལ་
མི་ཐུབ་པར་གཟོ་ཙམ་ན་བ་སྤུའི་བུ་ག་ཐམས་ཅད་ནས་གོང་མ་ལྟར་སོང་བས་ཞི་བར་བསྒོམ། ཐ་མ་ནི་གོང་མ་ལྟར་བྱས་
ལ་མི་ཐུབ་པར་གཟོ་ཙམ་ན། ན་སའི་སྒོ་གློད་ལ་བཞི་ཆ་དང་ཕྱེད་དང་སུམ་གཉིས་ཙམ་ཁ་ཕྲི་ལ་བསྒོམས་པས། ཡར་སྐྱེ་
མར་བྲི་རིམ་པར་ཤེས་པར་བྱའོ་དང་བཞི་པ་རླུང་དྲག་པོ་ཡིས་ཚར་བཅད་པ་ནི་སེང་གེ་རྣམ་རོལ་གྱི་ཕྱག་རྒྱས་རླུང་
གི་སྒོ་བཀག་ལ་ཙཀྲ་དྲུག་དང་པོར་ཚིགས་ཐམས་ཅད་དུ་རྣམ་ཤེས་རླུང་དང་སྦྲགས་ལ་དྲངས། དེ་ལྟར་ཐུབ་ཚད་དུ་བཟུང་
བས་འཁོར་ལོ་སོར་ཚིགས་ཀུན་ཏུ་རྩིག་ཆི་ལི་ལི་སོང་བར་བསྒོམ། ལུས་ལ་ན་ཚ་ལ་སོགས་པ་ཡོད་པར་ཡང་རྣམ་ཤེས་
རླུང་ཞོན་དྲངས་ལ་བ་སྤུའི་བུ་ག་ནས་ཡར་ལ་ནད་ཀྱི་རླངས་པ་ཕྱུ་རུ་རུ་སོང་བར་བསྒོམ་མོ། །འོག་རླུང་དྲང་བ་དང་སྟེང་
རླུང་མནན་པ་དང་བར་རླུང་དཀྲུགས་པ་དང༌། །གསུམ་ནི་རླུང་སེམས་སྦྱོར་བ་གསུམ་དང་ལྡནཔ་སྟེ་གནད་བཞི་
ཀུན་ལ་འཇུག་པ་ཡིན་ནོ། །རླུང་གི་འགགས་དང་བྲལ་བ་ནི་ལུས་ལ་བཀུ་མཉེ་འཐེམས་པར་བྱ། སྣ་སྒོར་རྒོད་
བཞིན་དུ་འབུད་རླུང་འཇམ་རིང་དུ་མནན་ལ་གཡས་དང་གཡོན་དུ་གཞུང་སྒལ་ཚིགས་ལེགས་པར་བསྲང་ལ་རླུང་ཕྱིར་
དྲག་ཏུ་འཕང